# คุณเอลฟ์โอตาคุ
คุณเอลฟ์โอตาคุ  เป็นซีรีส์มังงะญี่ปุ่น แต่งเรื่องและวาดภาพโดยอากิฮิโกะ ฮิงูจิ ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่เดือนมิถุนายน พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 9 เมือเดือนกุมภาพันธ์ พ.ศ. 2567 ซีรีส์อนิเมะโทรทัศน์ดัดแปลงผลิตโดยสตูดิโอซี2ซี ออกอากาศตั้งแต่เดือนเมษายนถึงมิถุนายน พ.ศ. 2566

 เนื้อเรื่อง 
โคกาเนอิ โคอิโตะอายุ 16 ปี เพิ่งมาเป็นมิโกะที่ศาลเจ้าทาคามิมิ จึงกลายมาเป็นผู้ดูแลของ "เทพ" ประจำศาลเจ้า ซึ่งเป็นเอลฟ์ผู้งดงามและไม่แก่ไม่ตายชื่อว่าเอลด้า แต่เอลด้าเป็นพวกชอบเก็บตัวที่กลัวการออกไปนอกเขตของศาลเจ้าตั้งแต่เหตุกาณ์ที่มีเด็กชายคนหนึ่งล้อเธอเรื่องหูยาวเมื่อ 60 ปีก่อน โคอิโตะจึงพยายามที่จะพาเอลด้าให้ออกจากเปลือกที่ตนสร้างขึ้นและมีชีวิตที่สนุกสนานในโลกที่กว้างขวางขึ้นกว่าเดิม

 ตัวละคร 

โคอิโตะสืบทอดตำแหน่งมิโกะรุ่นที่ 15 ของครอบครัวหลังการเสียชีวิตของปู่ และกลายมารู้สึกคับข้องใจเพราะเอลด้า "เทพ" ประจำศาลเจ้าซึ่งเป็นเอลฟ์ที่ถูกอัญเชิญมาเมื่อหลายร้อยปีก่อน ไม่ใช่สิ่งที่น่าเกรงขามแบบในเทพนิยาย แต่เธอก็ยังคงดูแลเอลด้าหลังเอลด้าเคยปลอบใจเรื่องการเสียชีวิตของแม่โคอิโตะเมื่อโคอิโคะอายุ 6 ขวบ

 / 

เอลฟ์หญิงผู้งดงามอายุ 621 ปี"試し読み"『江戸前エルフ (1)』講談社. Amazon.com. สืบค้นเมื่อ 31 ธันวาคม 2022 ผู้ถูกอัญเชิญจากต่างโลกมายังโลกมนุษย์เมื่อกว่า 400 ปีก่อนโดยโทกุงาวะ อิเอยาสึ เธอกลายเป็น "เทพ" ประจำศาลเจ้าทาคามิมิภายใต้ชื่อว่า  แทนที่จะทำหน้าที่อัน "ศักดิ์สิทธิ์" เธอกลับกลายเป็นโอตาคุที่ชอบเก็บตัวอยู่แต่ในบ้านและใช้เวลาไปกับอนิเมะ วิดีโอเกม และดื่มเครื่องดื่มบำรุงกำลัง ความสามารถทางเวทมนตร์เพียงอย่างเดียวของเธอคือการติดต่อกับผู้อื่นผ่านทางโทรจิต แม้เธอจะมีข้อเสียอยู่มากและเป็นคนขี้อายสุดขีด แต่เธอก็ได้รับความเคารพอย่างสูงในละแวกนั้น

เพื่อนสนิทและเพื่อนร่วมชั้นของโคอิโตะ

น้องสาวของโคอิโตะ อายุยังน้อยแต่มีความสามารถในการทำอาหารซึ่งเอลด้าชื่นชอบมาก

 / 

ดาร์กเอลฟ์หญิงอายุ 622 ปี และเป็น "เทพ" ประจำศาลเจ้าฮิโระมิมิภายใต้ชื่อว่า ฮิโระมิมิฮิเมะ โนะ มิโคโตะ ถูกอัญเชิญมายังโลกมนุษย์มาในช่วงเวลาเดียวกันกับเอลด้า โดยอัญเชิญมาโดยโทโยโตมิ ฮิเดโยชิ เป็นเอลฟ์ที่มีความกระตือรือร้นต่างจากเอลด้าและชอบเดินทางไกลไปทั่วญี่ปุ่น แต่มักจะหลงทาง ยอร์เด้มีอายุมากกว่าเอลด้า 1 ปีแต่มีลักษณะและนิสัยเหมือนเด็กมากกว่า

เด็กสาวอายุ 16 ปีเท่ากับโคอิโตะ เป็นมิโกะรุ่นที่ 15 ในตระกูลของเธอ และเป็นผู้ดูแลของยอร์เด้

 / 

เอลฟ์หญิงอายุ 726 ปี และเป็น "เทพ" ประจำศาลเจ้าอุระมิมิภายใต้ชื่อว่า อุระมิมิฮิเมะ โนะ มิโคโตะ ถูกอัญเชิญมายังโลกมนุษย์มาในช่วงเวลาเดียวกันกับเอลด้า โดยอัญเชิญมาโดยมาเอดะ โทชิอิเอะ เป็นเอลฟ์ที่มีอายุมากที่สุดในเอลฟ์สามตนที่ถูกอัญเชิญมายังโลกนี้ จึงมักจะเรียกร้องให้เอลด้าเรียกตนว่า "ท่านพี่" ไฮร่าเสพติดการเล่นพนันมากจนเป็นที่อิดหนาระอาใจของอิสิซึผู้เป็นมิโกะของเธอ

เด็กสาวอายุ 16 ปีเท่ากับโคอิโตะ เป็นมิโกะของศาลเจ้าอุระมิมิและเป็นผู้ดูแลของไฮร่า นอกจากนี้ยังเป็นอินฟลูเอนเซอร์ที่มีผู้ติดตามกว่าหนึ่งแสนห้าหมื่นคนและโคอิโตะก็เป็นแฟนคนหนึ่งที่ติดตามอิสึซึ แม้ว่าอิสึซึมักจะตำหนิไฮร่าเรื่องที่ติดการพนัน แต่เธอก็ชอบจะถ่ายรูปภาพของไฮร่าและใช้เงินไปกับการพิมพ์ภาพถ่ายเหล่านั้นเป็นงานอดิเรก

 สื่อ 
 มังงะ 
ซีรีส์มังงะ คุณเอลฟ์โอตาคุ แต่งเรื่องและวาดภาพโดยอากิฮิโกะ ฮิงูจิ ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่วันที่ 17 มิถุนายน พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เมื่อเดือนกันยายน พ.ศ. 2567 

 หนังสือมังงะ 

 อนิเมะ 
ซีรีส์อนิเมะโทรทัศน์ดัดแปลงมีการประกาศสร้างในเดือนมิถุนายน พ.ศ. 2565 ผลิตโดยสตูดิโอซี2ซี กำกับโดยทาเกบูมิ อันไซ เขียนบทโดยโชโงะ ยาซูกาวะ ออกแบบตัวละครโดยทาเกชิ โอดะ ซึ่งรับหน้าที่เป็นหัวหน้าผู้กำกับแอนิเมชันด้วย แต่งดนตรีประกอบโดยอากิโตะ มัตสึดะ ซีรีส์อนิเมะออกอากาศตั้งแต่วันที่ 8 เมษายน พ.ศ. 2566 ทางผังรายการ Animeism ของช่อง MBS และช่องอื่น ๆ ในเครือ เพลงเปิดเชื่อเพลงว่า  ร้องโดยนานาโวะ อาการิ  ส่วนเพลงปิดชื่อเพลงว่า  ร้องโดย Cody Lee เมเดียลิงก์ได้ลิขสิทธิ์เผยแพร่ในภูมิภาคเอเชียใต้และเอเชียตะวันออกเฉียงใต้ ฉายทางช่องยูทูปอนิ-วันเอเชียและอนิ-วันไทยแลนด์

 รายชื่อตอน 

 หมายเหตุ